Nytt politidrap i USA: Sheriff skutt på kloss hold
Gjerningsmannen parkerte bilen ved siden av kjøretøy hvor Crum satt og spiste lunsj i Williamson. Han skjøt sheriffen to ganger i hodet gjennom vinduet, opplyser politiet i byen ifølge CNN. Crum døde senere av skadene. Etter attentatet flyktet gjerningsmannen fra åstedet i en svart SUV-bil. Politiet fulgte etter og kort tid etter krasjet han i veikanten. Da løftet han våpenet sitt og siktet mot politiet som åpnet ild. Han ble skadet og pågrepet. Det er Tennis Melvin Maynard (37) som er anklaget for drapet, opplyser førstebetjent i West Virginias statlige politi Michael Baylous. Maynard ble fraktet til sykehus og operert for skuddskadene.Etterforskerne har fortsatt ikke klart å avdekke motivet for drapet. Han skal ha snakket med politiet på vei til sykehuset, men hva som ble sagt har ikke bli offentliggjort. - Han sa en del til oss, men vi forsøker fortsatt å forstå det. Det kan bli tolket på flere måter, sier Baylous. Crum ble sheriff i januar. På en pressekonferanse sa politiet at han tidlig hadde fått respekt i lokalmiljøet. - Crum, hans betjenter og andre i politiet har jobbet utrettelig for å utrydde kriminaliteten i vårt distrikt. De har gått spesielt hardt ut mot doplangere som sprer sykdom og avhengighet blant våre innbyggere, sa president i politikommisjonen i Mingo County, John Mark Hubbard. Innbyggerne i Mingo County er i sjokk etter det brutale politimordet. Distriktet har vanligvis kun ett til to drap i året.Etterforskerne er foreløpig usikre på om det finnes noen sammenheng mellom dette drapet og de tre andre drap på statlig ansatte. Lørdag ble Mike McLelland og hans kone Cynthia funnet drept i sitt hjem i Kaufman i Texas. Et lignende drap rystet den vesle byen for bare to måneder siden da Mark Hasse ble skutt utenfor rettsbygningen. Han var aktor i en sak mot den nynazistiske gruppen Aryan Brotherhood. Også McLelland mente selv at Mark Hasse var blitt skutt av personer med tilknytning til en høyreekstrem gruppe og fryktet for sitt eget liv i så stor grad at han alltid gikk bevæpnet. Aryan Brotherhood har erklært at organisasjonen vil begå hevnaksjoner mot offentlige tjenestemenn. Personer som frykter de kan bli mål for ytterligere angrep, får nå politibeskyttelse. I mars ble en sjefen i for fengslene i Colorado Tom Clements drept utenfor sitt hjem i Monument. Gjerningsmannen ringte på og skjøt ham.
Sheriffen Walter «Eugene» Crum ble skutt og drept da han spiste lunsj i bilen sin ved sitt faste tilholdssted noen meter fra tinghuset i Williamson.